РЕПУБЛИКА СРПСКА

ОПШТИНА УГЉЕВИК

НАЧЕЛНИК ОПШТИНЕ

Број: 02/7-404-49/22.

Датум, 25.05.2022.године

На основу члана 82.став 3.Закона о локалној самоуправи (“Службени гласник РС”, број: 97/16), члана 25 и 70. Закона о јавним набавкама БиХ (“Службени гласник БиХ” број39/14), и приједлога Комисије за јавну набавку, Начелник Општине Угљевик,доноси сљедећу

***О Д Л У К У***

*о избору најповољнијег понуђача у поступку јавне набавке*

Члан 1.

Прихвата се приједлог Комисије за избор најповољнијег понуђача у поступку јавне набавке услуга на зимском одржавању мреже путева и улица на подручју општине Угљевик и уговор се додјељује понуђачу ДОО “Монт Градња“, као најбоље оцијењену понуду за укупну понуђену цијену у износу 274.286,10 КМ без зарачунатог ПДВ-а.

Члан 2.

Приједлог уговора о набавци доставиће се на потпис изабраном понуђачу по протеку рока од 15 (петнаест) дана, рачунајући од дана кад су сви понуђачи обавијештени о избору најповољније понуде.

Члан 3.

Ова Одлука ступа на снагу даном доношења и доставља се свим понуђачима који су учествовали у поступку јавне набавке, у складу са чланом 71.став 2. Закона о јавним набавкама.

Члан 4.

Ова Одлука ће се објавити на wеб-страници [www.opstinaugljevik.net](http://www.opstinaugljevik.net), истовремено с упућивањем понуђачима који су учествовали у поступку јавне набавке, у складу са чланом 70.став 6. Закона о јавним набавкама.

**О б р а з л о ж е њ е**

Поступак јавне набавке услуга на зимском одржавању мреже путева и улица на подручју општине Угљевик покренут је Одлуком о приступању поступку јавне набавке број: 02/7-404-49/22 од 15.03.2022.године.

Јавна набавка је спроведена путем отвореног поступка за доставу понуда.

Број обавјештења: 894-1-2-19-3-24/22 од 16.3.2022 У „Службеном гласнику БиХ“бр.: 14/22 од 18.3.2022. године, Број исправке за обавјештење: 894-1-2-19-8-37/22 од 11.4.2022, У „Службеном гласнику БиХ“бр.: 22/22 од 15.4.2022. године Комисија за отварање и оцјену понуда именована је Рјешењем број: 02-404-25/22 од 14.04.2022.године.

Комисија је дана 23.05.2022.године доставила Извјештај о прегледу и оцјени понуда са препоруком о избору најповољнијег понуђача.

У поступку по извјештају о раду, утврђено је да је Комисија благовремено и правилно извршила отварање и оцјену понуда, о чему је сачинила одговарајуће записнике, у којима је утврђено следеће:

-да је укупан број пристиглих понуда 2 (двије),

-да је благовремено запримљено 2 (двије) понуде,

-да нема неблаговремено запримљених понуда,

-да је понуду доставио понуђач:

1. ДОО „Монт -Градња“ Угљевик,

2. Група понуђача ДОО „Јовић С&Д“ Угљевик и ДОО „Папилон“ Челић

Анализом пристиглих понуда Комисија за јавне набавке је записнички утврдила следеће:

**Понуда Групе понуђача**: Група понуђача ДОО „Јовић С&Д“ Угљевик и ДОО „Папилон“ Челић није прихватљива из следеђег разлога:

Тачком 4.3. подтачка а) Успјешно искуство на реализацији 1 ( једног ) уговора на пословима зимског одржавања путева и /или улица за период не дужи од четири године, рачунајући од дана објаве обвјештења о набавци или од датума регистрације, односно почетка пословања ако је понуђач регистрован, односно почео са радом прије мање од четири године, минималне финаснијске вриједности 50% од процјењене вриједности набавке без зарачунатог ПДВ-а.

Оцјена техничке и професионалне способности понуђача ће се извршити на основу сљедећих доказа из члана 50. Закона о јавним набавкама БиХ у вези са тачком 4.3. подтачка а) достављањем:

Листе-списка извршеног уговора на пословима зимског одржавања путева и /или улица, за период не дужи од четири године, рачунајући од дана објаве обавјештења о набавци, или од датума регистрације, односно почетка пословања, ако је понуђач регистрован, односно почео да ради прије мање од четири године, минималне финансијеске вриједности 50% од процјењене вриједности набавке, без зарачунатог ПДВ-а.

Уз листу-списак извршеног уговора понуђач је дужан доставити потврду друге уговорне стране, коју је издао наручилац онај према коме је уговор извршен, а која обавезно садржи:

-назив и сједиште уговорних страна,

-предмет уговора,

-вриједност уговора,

-вријеме (период) и мјесто извршења-реализације уговора и

-наводе о уредно извршеном уговору.

У случају да се таква потврда из објективних разлога не може добити од уговорне стране која није уговорни орган, важи изјава понуђача о уредно извршеном уговору, уз предочење доказа о учињеним покушајима да да се таква потврда обезбједи;

Групе понуђача: Група понуђача ДОО „Јовић С&Д“ Угљевик и ДОО „Папилон“ Челић су сврху доказивања техничке и професионалене способности члан 50 ЗЈН, из тачке 4.3. подтачка а) тендерске документације је доставила потврду издату од стране ЈУ ДИРЕКЦИЈА РЕГИОНАЛНИХ ЦЕСТА ТУЗЛАНСКОГ КАНТОНА број:3-1-05-74-(Л-5)/20 од 15.11.2021.године о успјешној реализацији редовних и зимских радова на одржавању регионалних (кантоналних) цеста на мрежи путева из ЛОТ 5, уз навод да је вриједност изведених предметних радова по предметним оквирним споразумима и појединачним уговорима износила је 1.029,077,55 КМ, се не може јасно утврдити у којем обиму и вриједности је извршен у погледу послова зимског одржавања путева и /или улица, обзиром да предметна набавка се односи на набавку услуга из потврде коју је достави понуђач се не може утврдити да извршио услуге јер наводи дати од стране наручиоца се однсосе на успјешну реализацију радова.

Тачком 4.3, подтачка б) Понуђачи су дужни доказати да располажу образовним, професионалним и техничким особљем и то:

-1 дипл.инг.грађевине са положеним стручним испитом и личном лиценцом за извођење радова из области нискоградње;

-1 грађевински техничар;

Тачком 4.3. подтачка б) у сврху доказивања испуњавања услова из тачеке 4.3 подтачка б) за грађевинског инжењера тражено је да понуђач достави овјерену копију личне лиценце за дипломираног инжењера грађевине који је овлаштен за извођење радова или надзор над извођењем радова из области нискоградње као и овјерену копију потврде о положеном стручном испиту из области нискоградње а предметна група понуђача је доставила сљедеће документе у сврху доказивања да располаже адекватним техничким особљем потребним ради реализације предметног посла, односно да има ангажованог грађевинског инжењера са положеним стручним испитом и личном лицнецом за извођење радова из области нискоградње и то:

- За грађевинског инжењера Алмир (Хусејн) Салиховић, увјерење о положеном стручном испиту из струке грађевинарства, смјер хидротехнички, одсјек хидротехнички и личну лиценцу за извођење грађевинских радова и надзор са мишљењем надлежног министарства да је Саша (Божидар) Бабић са предметном лиценцом овлаштен за извођење радова и надзор на пословима нискоградње, високоградње и хидроградње;

Како је предметном ТД захтјевано да се за грађевинског инжењера достави, сем овјерене копије дипломе о стеченом стручном звању грађевинског инжењера достави овјерена копија личне лиценце за дипломираног инжењера грађевине који је овлаштен за извођење радова или надзор над извођењем радова из области нискоградње и овјерена копија потврде о положеном стручном испиту из области нискоградње, достављањем претходно назначене документације за горе наведено лица предметна група понуђача није доказала да испуњава услов из тачке 4.3. подтачка б) који се односи на грађевинског инжењера јер није доставила доказе захтјеване тачком 4.3. подтачка б) који се односе на грађевинског инжењера.

Како је поступак јавне набавке строго формалног карактера, понуђач је био обавезан испунити постављени предметни услов и у сврху испуњавања истог доставити тражени документ а обзиром да исти није испунио овај услов, његова понуда се не може сматрати прихватљивом.

Према свему предње наведеном предлажемо да се понуда предметног понуђача одбаци као неприхватљива.

Да понуђач ДОО „Монт-Градња“ Угљевик је квалификовани понуђач са прихватљивом понудом, јер је доставио све доказе захтјеване тендерском документацијом и понуду израдио у складу са условима из тендерске документације.

Комисија је примјењујући критериј за додјелу уговора из тачке 5.8. Тендерске документације „најнижа цијена прихватљиве понуде“ а у складу са тачком 20. и 23. Записника о прегледу и оцјени понуда број 02/7-404-49/22 од 23.04.2022. године а како слиједи сачинила ранг листу:

|  |  |  |  |  |
| --- | --- | --- | --- | --- |
| Назив понуђача | Цијена из обрасца за цијену понуде(без ПДВ-а)  | Кориговане вриједности | Кориговани износ цијене понуде | Напомена |
| Матем.грешке | Попусти |
| 1 | ДОО „Монт Градња“, Угљевик | 274.286,10 КМ | - | - | - | - |

Комисија у отвореном поступку за јавну набавку јавну набавку услуга на зимском одржавању мреже путева и улица на подручју општине Угљевик, именована Рјешењем Начелника Општине 02/7-404-49/22 од 14.04.2022.године, тражила је сагласност за додатна средства за реализацију предметне набавке те након одобравања истих предложила да Уговор о набавци услуга додјели понуђачу: Доо „Монт Градња“ Угљевик јер сматра да је предметна понуда одговарајућа и достављена од стране квалификованог понуђача.

У поступку оцјене проведеног поступка, утврђено је да нема разлога, неправилности нити пропуста у раду који би евентуално били основ за неприхватање препоруке Комисије.

Из наведених разлога, примјеном одредби члана 64.став 1. тачка б.) Закона о јавним набавкама БиХ (Службени гласник БиХ 39/14) и тачке 5.8.тендерске документације, одлучено је као у члану 1. ове Одлуке.

**ПРАВНА ПОУКА:**

Против ове одлуке може се изјавити жалба најкасније у року од 10 (десет) дана од дана пријема ове одлуке. Жалба се подноси путем овог уговорног органа у довољном броју примјерака, а који не може бити мањи од три, како би могла бити уручена изабраном понуђачу, као и другим странкама у поступку, директно на протокол уговорног органа у шалтер салу Општинске управе Општине Угљевик или препорученом пошиљком.

У прилогу ове одлуке достављамо:

-Записник о прегледу и оцјени понуда.

Одсијек за јавне набавке,

 инвестиције и надзор НАЧЕЛНИК ОПШТИНЕ

\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

Мирослав Мирковић, дипл.инж Василије Перић, дипл.ецц.

 Достављено:

 1. учесницима у поступку,

 2.у спис и

 3.Одсијеку за послове скупштине и људске ресурсе, на објаву.-